UGASNITEV KAZNI

# I. ZASTARANJE

## 1. POJEM ZASTARANJA

* **zastaranje** je kazenskopravni institut, ki povzroči ugasnitev pravice države do izreka kazenske sankcije in njene izvršitve, če je od storitve kaznivega dejanja oz. izreka kazenske sankcije preteklo dalj časa
* zastaranje je **razlog ugasnitve kazni**
* sodišča in drugi organi kazenskega postopka morajo v vsaki fazi postopka paziti na potek zastaranja
* zastaranje se **upošteva po uradni dolžnosti**, nastopi **ex lege**, ko potečejo zastaralni roki
* poznamo **2 vrsti zastaranja**:
* zastaranje kazenskega pregona: če kazenski postopek še ni izveden, po poteku določenega časa ni več možno izreči kazni, preneha pravica države do izreka kazenske sankcije
* zastaranje izvršitve kazni: če izrečena kazen v določenem času ni izvršena, pravica države do izvršitve kazni
* **razlogi za zastaranje** v kazenskem pravu:
* kriminalnopolitični: kazen po daljšem časovnem obdobju nima posebnega generalno-preventivnega učinka
* praktični: po daljšem časovnem obdobju nastanejo težave v zvezi z dokazovanjem

## 2. ZASTARANJE KAZENSKEGA PREGONA

* **zastaralni rok**:
* zaradi poteka zastaralnih rokov, ki jih določa KZ, se ne sme izvesti kazenskega pregona in izreči kazni
* dolžina zastaralnih rokov je odvisna od teže kazni, zastaralni roki so enaki za glavnega storilca in udeležence
* če je za kaznivo dejanje predpisanih več kazni, se zastaralni rok določi po najhujši
* če je bil storjen poskus, se zastaralni rok določi glede na kazen za dokončano kaznivo dejanje
* **potek rokov**:
* zastaralni rok za zastaranje kazenskega pregona začne teči od dneva, ko je bilo kaznivo dejanje storjeno
* pri nadaljevanih kaznivih dejanjih začne zastaranje teči, ko je bilo storjeno zadnje kaznivo dejanje
* pri kolektivnih kaznivih dejanjih začne zastaranje teči, ko je bilo storjeno zadnje kaznivo dejanje
* pri trajajočih kaznivih dejanjih začne zastaranje teči od trenutka, ko je protipravno stanje prenehalo
* **zadržanje zastaranja**:
* zadržanje zastaranja pomeni, da zastaralni rok ne teče v času, ko se kazenski pregon zaradi določene ovire ne more začeti ali nadaljevati, po prenehanju ovire pa se kazenski postopek lahko začne ali nadaljuje
* ovire pravne narave: imuniteta poslanca v DZ *(postopek se ne more začeti)*, začasna duševna bolezen ali začasna duševna motnja storilca, ki se pojavi med kazenskim postopkom *(postopek se ne more nadaljevati)*
* ovire dejanske narave: beg storilca, storilec je nedosegljiv državnim organom, storilčevo bivališče je neznano, delo sodišče je onemogočeno zaradi naravne katastrofe, vojne,...
* kot razlog za zadržanje se upoštevajo le ovire pravne narave in veljajo le za osebo, na katero se nanašajo
* **pretrganje zastaranja**:
* pretrganje zastaranja pomeni, da se zastaralni rok zaradi določenih okoliščin prekine in začne teči znova
* vsako procesno dejanje za pregon storilca zaradi storjenega kaznivega dejanja: procesno dejanje mora biti izvršeno proti storilcu, da bi se začel ali nadaljeval pregon zaradi določenega kaznivega dejanja: gre za procesna dejanja sodišča in drugih organov, ki so sodelujejo v kazenskem postopku in upravičeni, da pred ali med kazenskim postopkom uporabljajo ustrezne ukrepe kot procesna dejanja zoper določeno osebo kot storilca kaznivega dejanja *(zastaranja ne pretrgajo ovadba policije in vsa druga dejanja policije)*
* novo kaznivo dejanje, ki je enako hudo ali hujše: kaznivo dejanje, ki ga stori storilec v času, ko teče zastaralni rok – to utemeljuje akvizitorno zastaranje *(za zastaranje je potrebno, da storilec ne stori novega kaznivega dejanja)*
* **absolutno zastaranje**:
* kazenski pregon zastara v vsakem primeru ne glede na pretrganja in zadržanja zastaranja, če preteče dvakrat toliko časa, kot se zahteva za zastaranje kazenskega pregona – absolutni zastaralni rok

## 3. ZASTARANJE IZVRŠITVE KAZNI

* **zastaralni rok**
* zaradi poteka zastaralnih rokov ugasne pravica do izvršitve kazni
* do zastaranja izvršitve kazni pride, če se kazen še ni začela izvrševati ali je bilo njeno izvrševanje prekinjeno
* zastaralni rok se določi glede na kazen, izrečeno s pravnomočno sodbo
* pri obsodbi za kaznivo dejanje v steku se zastaralni rok določi glede na enotno kazen
* stranske kazni zastarajo, ko zastara glavna kazen, to pa ne velja za stransko denarno kazen
* zastaranje izvršitve kazni je ekstinktivno – za zastaranje se zahteva le potek rokov
* **potek rokov**:
* zastaralni roki začnejo teči od pravnomočnosti sodne odločbe
* pri preklicu pogojne obsodbe začne zastaranje teči z dnem, ko postane odločba o preklicu pravnomočna
* pri preklicu pogojnega odpusta začne zastaranje teči z dnem, ko postane odločba o preklicu pravnomočna
* pri sprememba neizterljive denarne kazni v zapor začne zastaranje teči z dnem, ko je postal sklep o nadomestitvi denarne kazni z zaporom pravnomočen
* če obsojenec pobegne iz zapora ali mladoletniškega zapora začne zastaranje teči z dnem pobega
* **zadržanje zastaranja**:
* zastaranje izvršitve kazni ne teče, ko se po zakonu kazen ne sme izvršiti
* ovire pravne narave: če je odložena izvršitev kazni zaradi hude bolezni obsojenca, hude bolezen v družini obsojenca, smrti v družini obsojenca
* **pretrganje zastaranja**:
* zastaranje izvršitve kazni pretrga vsak ukrep pristojnega organa, ki mu je namen izvršitev kazni
* ukrepi, ki pretrgajo zastaranje: poziv sodišča obsojencu, ki je na prostosti, naj se javi na prestajanje kazni, odreditev prisilne privedbe obsojenca, ki se skriva ali je na begu, odredba sodišča o najdbi obsojenca neznanega bivališča
* **absolutno zastaranje**:

izvršitev kazni zastara v vsakem primeru po preteku dvakrat toliko časa, kolikor ga zahteva KZ za zastaranje

## 4. ZASTARANJE IZVRŠITVE VARNOSTNIH UKREPOV

* obvezno psihiatrično zdravljenje in varstvo v zdravstvenem zavodu, obvezno psihiatrično zdravljenje na prostosti, odvzem vozniškega dovoljenja in odvzem predmetov zastarajo 3 leta po preteku pravnomočnosti sodne odločbe
* obvezno zdravljenje alkoholikov in narkomanov zastara hkrati s kaznijo, ob kateri je bilo izrečeno, ali s pretekom preskusne dobe, če je bila izrečena pogojna obsodba
* prepoved opravljanja poklica zastara, ko preteče čas, za katerega je bila izrečena

## 5. NEZASTARLJIVOST GENOCIDA IN VOJNIH HUDODELSTEV

* genocid in vojna hudodelstva so izredno huda kazniva dejanja
* zastaranje takšnih kaznivih dejanj je moralno neopravičljivo, zato ne zastarajo nikoli
* ne zastarajo tudi kazniva dejanja, katerih nezastarljivost je določena z mednarodnimi konvencijami in mednarodnimi pogodbami *(Mednarodna konvencija o nezastarljivosti vojnih zločinov in zločinov zoper človečnost)*

# II. AMNESTIJA IN POMILOSTITEV

## 1. SKUPNE ZNAČILNOSTI AMNESTIJE IN POMILOSTITVE

* amnestija in pomilostitev sta **razloga za ugasnitev kazni**
* z njima se **obsojencu popolnoma ali deloma**:
* odpusti izvršitev kazni
* izrečena kazen spremeni v milejšo ali pogojno obsodbo
* izbriše obsodba
* odpravijo oz. skrajšajo pravne posledice obsodbe
* odpusti kazenski pregon (*abolicija*)
* amnestijo daje **zakonodajni organ**, pomilostitev daje **predsednik republike**
* amnestija in pomilostitev pomenita **akt milosti**, nanašata se na izrečene obsodbe, sodne odločbe, s katerimi so izrekle kazni, ostanejo nespremenjene
* amnestija ali pomilostitev, ki odpustita kazenski pregon, se imenujeta **abolicija** – abolicija je najširša oblika akta milosti, kazni ni možno izreči, kazenski postopek se ne more začeti, že uveden kazenski postopek se ustavi
* amnestija in pomilostitev sta **izraz volje najvišjih državnih organov**, da se obsojencu kazen odpusti
* z amnestijo in pomilostitvijo **niso prizadete pravice drugih ljudi, ki se opirajo na obsodbo** – oškodovanec ohrani svojo pravico do prisojenega premoženjskopravnega zahtevka *(to ne velja za abolicijo)*
* stališča za **utemeljenost** amnestije in pomilostitve:
* z njima je možno popraviti strogost zakona, če se zaradi spremenjenih okoliščin spremeni ocena kaznivega dejanja, če se v spremenjenih okoliščinah kaznivo dejanje ocenjuje kot manj nevarno
* sodna odločba lahko pomeni nepravično odločitev zaradi previsoke odmere kazni
* sta spodbuda za obsojenca, da se bolje obnaša
* sta izraz politične modrosti, ker je z njima možno upoštevati okoliščine, ki opravičujejo njuno uporabo
* sta akta milosti, razlogi zanju so okoliščine, ki narekujejo milejši odnos do storilca.
* če je sodba napačna iz drugih razlogov, je možno njeno nepravičnost odpraviti z izrednimi pravnimi sredstvi

## 2. AMNESTIJA

* amnestija se podeljuje **s strani zakonodajnega organa** *(pri nas jo daje DZ z zakonom o amnestiji)*
* **zakon o amnestiji** določi kazniva dejanja, za katera se daje amnestija ali določi kazen, na katero se amnestija nanaša *(primer: amnestija za vse obsojence na zaporno kazen do 1 leta)*
* **abolicija** je najširši obseg amnestije, možna je do pravnomočnosti sodbe
* **popolna ali delna odpustitev izvršene kazni** se lahko podeli, ko je kazen že izrečena:
* popolna odpustitev izvršitve kazni pomeni odpustitev izvršitve glavne ali stranske kazni v celoti,
* delna odpustitev izvršitve kazni pomeni, da se odpusti izvršitev dela izrečene kazni.
* amnestija se pri nas ne more zamenjati s pogojno obsodbo zaradi strogo individualne narave pogojne obsodbe – amnestija je splošni akt in se nanaša na nedoločeno število oseb
* z amnestijo je možno podeliti izbris obsodbe, ne glede na določbe, ki veljajo za izbris
* z amnestijo se lahko odpravi določena pravna posledica obsodbe za bivše obsojence, vendar z njo ni možno skrajšati trajanja pravne posledice obsodbe
* državni zbor je zadnji zakon o amnestiji sprejel 1990, z njim je vsem obsojencem skrajšal kazen za 1/4, z izjemo obsojencev zaradi nasilnih kaznivih dejanj

## 3. POMILOSTITEV

* pomilostitev se podeljuje **s strani najvišjih državnih organov** *(pri nas jo daje predsednik republike)*
* pomilostitev se daje **v obliki odloka ali odločbe** glede poimensko določene osebe
* pomilostitev se izvaja v skladu z določbami Zakona o pomilostitvi, ki določa postopek za njeno izvedbo
* pomilostitev se daje za kazniva dejanja, določena v KZ, in za kazniva dejanja, določena v tujih kazenskih zakonodajah, če je storilec državljan RS in je tako določeno z mednarodnimi pogodbami
* obseg pomilostitve je **širši kot obseg amnestije**:
* izrečeno kazen lahko zamenja s pogojno obsodbo
* pravne posledice obsodbe lahko skrajša